Exegi monumentum
Ei käsin tehdyn – itsellein loin muistopylvään,
 Sen luo ei kansan polku ruohoon saa.
 Ylemmäs pään se nostaa rohkean ja ylvään
        Kuin Aleksander-pylväs kohoaa.

 En kuole kokonaan – sieluni lyyrassani
 Tomuni iän voittaa, lahota ei voi –
 Maan päällä siihen asti pysyn maineessani,
        Kuin vielä ykskin runosäe soi.

 Minusta maine käy yli Venään uhkuvaisen,
 Mua kaikin kielin aina mainitaan:
 Ylpeän slaavin suvun, samoin suomalaisen,
        Tunguusin, Kalmukin myös muistellaan.

 Mua muistaa kansa kauan rakkaudella siksi,
 Kun herättelin jalot tunteet lyyrallain,
 Kun vapauskaipuun laadin laulelmiksi
        Auvoa toisitte niin julmaan aikaan hain.

 Noudata, Muusa, oi, jumalten tahdon määrää,
 Älä soimaa pelkää lain, älä vaadi kunniaa.
 Ylenkatso kiitosta, myös tuomiota väärää,
        Tyhmyyttä oisi tyhmää vastustaa.